บสก.ไม่หวั่นเจ้าของ แชลเลนจ์ พรอพเพอร์ตี้ล้มละลาย
โพสต์ทูเดย์ - บสก.ไม่หวั่น "ราศรี" ล้มละลาย เดินหน้าแก้หนี้ บริษัทแชลเลนจ์ พรอพเพอร์ตี้&nbsp; รอบสาม
11 ม.ค. 2553

โพสต์ทูเดย์ - บสก.ไม่หวั่น "ราศรี" ล้มละลาย เดินหน้าแก้หนี้ บริษัทแชลเลนจ์ พรอพเพอร์ตี้  รอบสาม 
นายบรรยง วิเศษมงคลชัย  กรรมการผู้จัดการ บริษัทบริหารสินทรัพย์กรุงเทพพาณิชย์ (บสก.) กล่าวว่า การที่นางราศรี บัวเลิศ ถูกฟ้องล้มละลาย  ไม่มีผลต่อการปรับโครงสร้างหนี้ของบริษัทแชลเลนจ์ พรอพเพอร์ตี้  ซึ่งมีนางราศรีเป็นเจ้าของ เนื่องจากปัจจุบันบริษัทมีคณะกรรมการบริหารบริษัทฯและผู้บริหารแผนฯ ดำเนินการอยู่  รวมทั้งนางราศรีไม่ได้มีการค้ำประกันส่วนตัว
"การกู้ยืมเงินของบริษัท  แชลเลนจ์ พรอพเพอร์ตี้   ดำเนินการในรูปของบริษัทโดยมีตึกสเตททาวเวอร์ (เดิมชื่อ บริษัท โรยัลเจริญกรุง) บนถนนสีลมเป็นหลักทรัพย์ค้ำประกัน จึงไม่มีผลกระทบการการปรับโครงสร้างหนี้  ซึ่งหากเจ้าหนี้รายอื่นฟ้องร้องเพื่อที่จะยึดทรัพย์และขอเฉลี่ยทรัพย์คืน ก็ไม่สามารถดำเนินการกับทรัพย์ส่วนนี้ได้ ต้องไปติดตามทรัพย์สินส่วนตัวของคุณราศรี" นายบรรยงกล่าว 
ทั้งนี้ บริษัท แชลเลนจ์ พรอพเพอร์ตี้ มีภาระหนี้สินสิ้นเดือนพ.ย. 2548 รวม 1.63 หมื่นล้านบาทเศษ ประกอบด้วย หนี้เงินต้น 1.1 หมื่นล้านบาทเศษ และดอกเบี้ยอีกกว่า 5,000 ล้านบาท โดยบริษัทมีหนี้สินมากกว่าสินทรัพย์จำนวน 8,600 ล้านบาทเศษ ได้ยื่นศาลล้มละลายกลาง ขอฟื้นฟูกิจการ   จากเดิมเป็นลูกหนี้ของธนาคารกรุงไทยต่อมาได้ขายให้บรรษัทบริหารสินทรัพย์สถาบันการเงิน(บบส.) ต่อมาบบส.ได้มีการควบรวมกับบริษัทบริหารสินทรัพย์กรุงเทพพาณิชย์(บสก.) ทำให้บสก.สวมสิทธิเป็นเจ้าหนี้แทน 
อย่างไรก็ตาม บริษัทแชลเลนจ์ พรอพเพอร์ตี้  ได้มีการยื่นขอแก้ไขปรับปรุงแผนฟื้นฟูกิจการมาแล้วสองครั้ง  ครั้งแรก เสนอที่จะจัดตั้งกองทุน โดยระดมเงินทุนจากต่างประเทศประมาณ 6,500 ล้านบาท เพื่อมาชำระหนี้คืน แต่ประสบปัญหาไม่สามารถจัดตั้งกองทุนได้ ต่อมามีการยื่นของแก้ไขแผนใหม่ โดยเจรจาชำระหนี้คืน บสก. รวมจำนวน 6,532 ล้านบาท คิดเป็นส่วนลด มูลหนี้ 60% ของมูลหนี้ทั้งหมด 1.63 หมื่นล้านบาท โดยนำสเตททาวเวอร์ เป็นหลักทรัพย์ค้ำประกันในการทำสัญญา   ซึ่งก็ยังไม่สามารถปฎิบัติตามแผนการชำระหนี้คืนบสก.ได้ และอยู่ระหว่างการปรับปรุงแผนฟื้นฟูกิจการอีกครั้ง  ซึ่งหากไม่สำเร็จบสก.จะยึดหลักทรัพย์ค้ำประกัน